CELEX: 32021R1447
Language: ro
Date: 2021-09-03 00:00:00
Title: Regulamentul de punere în aplicare (UE) 2021/1447 al Comisiei din 3 septembrie 2021 de rectificare a Regulamentului de punere în aplicare (UE) 2020/1534 de instituire a unei taxe antidumping definitive la importurile de anumite citrice preparate sau conservate (mandarine etc.) originare din Republica Populară Chineză în urma unei reexaminări efectuate în perspectiva expirării măsurilor, în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului

6.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 313/13
               
            
         REGULAMENTUL DE PUNERE ÎN APLICARE (UE) 2021/1447 AL COMISIEI
         din 3 septembrie 2021
         de rectificare a Regulamentului de punere în aplicare (UE) 2020/1534 de instituire a unei taxe antidumping definitive la importurile de anumite citrice preparate sau conservate (mandarine etc.) originare din Republica Populară Chineză în urma unei reexaminări efectuate în perspectiva expirării măsurilor, în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 14 alineatul (1),
         întrucât:
         
                     (1)
                  
                  
                     Importurile de anumite citrice preparate sau conservate (mandarine etc.) originare din Republica Populară Chineză sunt supuse unei taxe antidumping definitive, instituite prin Regulamentul de punere în aplicare (UE) 2020/1534 al Comisiei (2).
                  
               
                     (2)
                  
                  
                     Toyoshima Share Yidu Foods Co., Ltd (3), cod adițional TARIC (4) A889, o societate cu sediul în Republica Populară Chineză, ale cărei exporturi în Uniune de anumite citrice preparate sau conservate (mandarine etc.) fac obiectul taxei antidumping în valoare de 499,6 EU /tonă de greutate netă a produsului a informat Comisia că, începând cu 22 ianuarie 2008, și-a schimbat denumirea în „Hubei Fomdas Foods Co., Ltd, Yidu, Hubei”.
                  
               
                     (3)
                  
                  
                     Societatea, în urma schimbării denumirii sale, a solicitat Comisiei, la 31 martie 2021, să confirme că schimbarea denumirii nu afectează dreptul societății de a beneficia de nivelul taxei pentru producătorii-exportatori cooperanți care nu au fost incluși în eșantion care i-a fost aplicat sub denumirea sa anterioară. Societatea a clarificat în mod specific faptul că solicită ca schimbarea denumirii să intre în vigoare la data solicitării adresate Comisiei, adică la 31 martie 2021.
                  
               
                     (4)
                  
                  
                     Comisia a examinat informațiile furnizate și a concluzionat că schimbarea denumirii a fost înregistrată în mod corespunzător la autoritățile relevante și nu a avut ca rezultat nicio nouă relație cu alte grupuri de societăți care nu au fost investigate de Comisie. În consecință, respectiva schimbare a denumirii nu afectează constatările din Regulamentul de punere în aplicare (UE) 2020/1534 și, în special, nivelul taxei antidumping aplicabil ei.
                  
               
                     (5)
                  
                  
                     Având în vedere aspectele din considerentul de mai sus, Comisia a considerat că este adecvat să rectifice Regulamentul de punere în aplicare (UE) 2020/1534 pentru a reflecta denumirea schimbată a societății atribuită anterior codului TARIC suplimentar A889.
                  
               
                     (6)
                  
                  
                     Măsurile prevăzute în prezentul regulament sunt în conformitate cu avizul comitetului înființat în temeiul articolului 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            
               (1)   Anexa la Regulamentul de punere în aplicare (UE) 2020/1534 se modifică după cum urmează:
               
                  „Toyoshima Share Yidu Foods Co.”
               
               se înlocuiește cu următorul text:
               
                  „Hubei Fomdas Foods Co., Ltd, Yidu, Hubei”.
               
            
            
               (2)   Codul adițional TARIC A889 atribuit anterior societății Toyoshima Share Yidu Foods Co., Ltd se aplică societății Hubei Fomdas Foods Co., Ltd, Yidu, Hubei, începând cu 31 martie 2021. Orice taxă definitivă plătită pentru importurile de produse fabricate de Hubei Fomdas Foods Co., Ltd, Yidu, Hubei în plus față de taxa antidumping stabilită la articolul 1 alineatul (2) din Regulamentul de punere în aplicare (UE) 2020/1534 în ceea ce privește Toyoshima Share Yidu Foods Co se rambursează sau se remite în conformitate cu legislația vamală aplicabilă.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) 2020/1534 al Comisiei din 21 octombrie 2020 de instituire a unei taxe antidumping definitive la importurile de anumite citrice preparate sau conservate (mandarine etc.) originare din Republica Populară Chineză în urma unei reexaminări efectuate în perspectiva expirării măsurilor, în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (JO L 351, 22.10.2020, p. 2).
         
            (3)  Această societate este menționată în anexa la Regulamentul de punere în aplicare (UE) 2020/1534 ca producător-exportator cooperant care nu a fost inclus în eșantion.
         
            (4)  Tariful Integrat al Uniunii Europene.